cyanic-selkie/wikianc huggingface dataset:
Νικ Ντε Φρις
Δοκιμαστικός και εφεδρικός οδηγός
Τον Δεκέμβριο του 2020, ο Ντε Φρις και ο συναγωνιστής του στη Φόρμουλα Ε, Στόφελ Φαντόρν, έκαναν την πρώτη τους δοκιμή στη Φόρμουλα 1 για την ομάδα της Mercedes στο τελικό τεστ νέων οδηγών στο Αμπού Ντάμπι. Την επόμενη χρονιά αυτός και ο Φαντόρν παρέμειναν ως εφεδρικοί οδηγοί για την την Mercedes.
Έκανε το ντεμπούτο του σε ελεύθερες δοκιμές της Φόρμουλα 1 στο Ισπανικό Γκραν Πρι του 2022, όπου πήρε τη θέση του Άλεξ Άλμον στη Williams για το FP1. Για το Γαλλικό Grand Prix, ο Ντε Φρις έτρεξε ξανά σε άλλες ελεύθερες αυτή την φορά με την Μερτσέντες, παίρνοντας τη θέση του επτά φορές Παγκόσμιου Πρωταθλητή Λιούις Χάμιλτον.
Τον Σεπτέμβριο, ο Ντε Φρις δοκίμασε το A521 της Alpine στο Ουγκαρόριγνκ, μαζί με τον Αντόνιο Τζιοβινάτσι και τον Τζακ Ντούχαν.
Αγωνιστικό ντεμπούτο ως δανεικός στη Williams (2022)
Στο Ιταλικό Γκραν Πρι, ο Ντε Φρις έλαβε μέρος στις πρώτες ελεύθερες στη θέση του Σεμπάστιαν Φέτελ στην Άστον Μάρτιν. Ύστερα ο Ντε Φρις αντικατέστησε τον Άλεξ Άλμπον στη Γουίλιαμς για τις τρίτες ελευθερες, τις κατατακτήριες και τον αγώνα, αφού ο Άλμπον εμφάνισε σκωληκοειδίτιδα και αποκλείστηκε το πρωί του Σαββάτου. Ο Ντε Φρις κατάφερε να μπει στο Q2 και να προκριθεί δέκατος τρίτος, μπροστά από τον συμπαίκτη του στη Williams, Νίκολας Λατίφι. Ξεκίνησε όγδοος αφού επιβλήθηκαν ποινές σε πολλούς οδηγούς. Ολοκλήρωσε τον αγώνα στην ένατη θέση, κερδίζοντας πόντους στο αγωνιστικό του ντεμπούτο.
Άλφα Τάουρι (2023)
Ο Ντε Φρις οδηγάει για τη Σκουντερία Άλφα Τάουρι για το 2023, αντικαθιστώντας τον Πιερ Γκασλί που έφυγε για την Alpine.
Στον πρώτο αγώνα στο Μπαχρέιν ο Ντε Φρίς κατατάχθηκε στην 19η θέση. Τερμάτισε στην 14η, τρεις θέσεις πίσω από τον συμπαίκτη του. Σε Σαουδική Αραβία και Αυστραλία ο Ντε Φρις κατατάχθηκε στην 18η και 15η θέση αντίστοιχα, τερματίζοντας εκτός πόντων με 14η και 15η θέση. Στο Μπακού ήταν ένας κακός αγώνας για τον ολλανδό έχοντας πολλά λάθη σε ελεύθερες και κατατακτήριες, με κορύφωση την εγκατάλειψη στον αγώνα, λόγο μηχανικού προβλήματος στον 36ο γύρο.
Παραπομπές
Κατηγορία:Ολλανδοί οδηγοί Φόρμουλα 1
Μαρία Τερέζα Βέρα
Η Μαρία Τερέζα Βέρα (ισπ. María Teresa Vera, 1895 - 1965) υπήρξε κουβανή τραγουδίστρια, μουσικός και συνθέτης, από τις πιο φημισμένες της κουβανικής μουσικής τρόβα.
Καριέρα
Τραγούδησε ντουέτο με τον Ραφαέλ Ζακίρα από το 1916 – 1924, μέχρι που ο τελευταίος ασθένησε βαριά και πέθανε. Είχαν κάνει πάνω από εκατό ηχογραφήσεις μαζί στη Νέα Υόρκη, από τις οποίες λίγες μόνο σώζονται. Στη συνέχεια συνάντησε τον Carlos Godinez, έναν συνθέτη που της δίδαξε πολλά για την κιθάρα. Η φιλία κράτησε μέχρι το θάνατό του το 1950.
Δημιούργησε το Sexteto Occidente το 1925 με τον Miguel García ως πρώτη φωνή, clavé και διευθυντή, τον Ignacio Piñeiro στο μπάσο, τον Julio Torres Biart στα tres, τον Manuel Reinoso στα μπόνγκο και τον Francisco Sánchez στις μαράκες.
Συνεργάστηκε με τον Lorenzo Hierrezuelo ως ντουέτο το 1935 και αυτό το ντουέτο κράτησε για 27 χρόνια, αν και ο Ιερρεζουέλο συνεργαζόταν και με τον Κομπάι Σεγούντο και με τους Los Compadres.
Μία από τις καλύτερες συνθέσεις της, η habanera Veinte años, έχει εκτελεστεί από αρκετούς Κουβανούς καλλιτέχνες. Solo pienso en ti, μπολερό είναι επίσης γνωστή σύνθεσή της. Το 1945 ανατέθηκε στο Circuito CMQ για το ραδιοφωνικό πρόγραμμα Cosas de Ayer. Στη δεκαετία του 1950, εμφανίστηκε στο τηλεοπτικό πρόγραμμα El Casino de la Alegría και στη δεκαετία του 1960 έλαβε δημόσια αφιερώματα για τη συνταξιοδότησή της το 1962.
Απεβίωσε στις 17 Δεκεμβρίου 1965 στην Αβάνα.
Παραπομπές
Κατηγορία:Κουβανοί τραγουδιστές Κατηγορία:Κουβανοί μουσικοί
Σωμάτια συναρμογής
Το συναρμόσωμα (αγγλ.: spliceosome) αποτελεί ένα σύμπλοκο το οποίο περιέχει πολλές διαφορετικές ριβονουκλεοπρωτεΐνες (που η κάθε μία περιέχει ένα μικρό μόριο RNA και πολλές πρωτεΐνες) και εμπλέκεται στη διαδικασία απομάκρυνσης των εσωνίων από τα ευκαρυωτικά προ-mRNA μόρια (συναρμογή). Είναι μία εξαιρετικά πολύπλοκη δομή, ικανή να απομακρύνει εσώνια και να συνενώνει διαδοχικά εξώνια, σχηματίζοντας έτσι το ώριμο μόριο mRNA. Σημειώνεται ότι, στα σημεία της συρραφής υπάρχουν ορισμένες συντηρημένες βάσεις, ενώ το εσώνιο απομακρύνεται υπό τη μορφή δομής βρόγχου. Τα εσώνια που απομακρύνονται αποικοδομούνται από το κύτταρο.
Εξωτερικοί σύνδεσμοι
Κατηγορία:Μοριακή Βιολογία Κατηγορία:RNA
NetBSD
Το NetBSD είναι ένα ελεύθερο, ασφαλές και ιδιαίτερα μεταφέρσιμο λειτουργικό σύστημα ανοικτού κώδικα παρόμοιο του UNIX. Χρησιμοποιείται συχνά σε ενσωματωμένα συστήματα και ως σημείο έναρξης για την μεταφορά άλλων λειτουργικών συστημάτων σε νέες αρχιτεκτονικές υπολογιστή. Είναι διαθέσιμο για πολλές πλατφόρμες, από εξηντατετράμπιτες μηχανές Opteron, υπολογιστικά συστήματα γραφείου και φορητές ή ενσωματωμένες συσκευές. Ο καθαρός σχεδιασμός και τα προηγμένα χαρακτηριστικά γνωρίσματά του το καθιστούν άριστο και σε περιβάλλοντα παραγωγής και έρευνας, ενώ ο χρήστης έχει πλήρη πρόσβαση στον πηγαίο κώδικα. Πολλές εφαρμογές είναι εύκολα διαθέσιμες μέσω του pkgsrc, τη συλλογή πακέτων του NetBSD.
Εξωτερικοί σύνδεσμοι
Κατηγορία:BSD Κατηγορία:Ελεύθερο_λογισμικό
Άντριαν Γκρίφιν
Ο Άντριαν Γκρίφιν (γεννημένος στις 4 Ιουλίου 1974) είναι Αμερικανός επαγγελματίας προπονητής μπάσκετ και από τον Μάιο 2023 ο πρώτος προπονητής της ομάδας Μιλγουόκι Μπακς.
Διετέλεσε πρώην επαγγελματίας παίκτης στο ΝΒΑ, ο οποίος μετά τη λήξη της καριέρας του υπήρξε βοηθός προπονητή σε διάφορες επαγγελματικές ομάδες και πρόσφατα (2018-2023) στους Τορόντο Ράπτορς. Αγωνίστηκε στο ΝΒΑ ως σούτινγκ γκαρντ και σμολ φόργουορντ από το 1999 έως το 2008. Ο Γκρίφιν μεγάλωσε στην πόλη Γουίτσιτα του Κάνσας και στα φοιτητικά του χρόνια έπαιξε για το Πανεπιστήμιο Seton Hall.
Παραπομπές
Κατηγορία:Αμερικανοί προπονητές καλαθοσφαίρισης
Ανανέωση πλοίων
Η ανανέωση πλοίων (αγγλ. renewal of ships) ή ανανέωση στόλου αφορά την αντικατάσταση παλιών πλοίων, δηλαδή μεγάλης ηλικίας από καινούργια λεγόμενα νεότευκτα ή μικρότερης ηλικίας.
Όταν πρόκειται για πλοία ενός πλοιοκτήτη ή πλοιοκτήτριας εταιρείας για να προσδιορισθεί η ανανέωση λαμβάνεται υπ΄ όψη ο μέσος όρος της ηλικίας των υπ΄ αυτού πλοίων και υπολογίζεται με τον νεότερο μέσο όρο της ηλικίας των πλοίων του, εάν βεβαίως έχει βελτιωθεί αυτός. Εξυπακούεται όμως ότι κάθε νέα απόκτηση νεότερου πλοίου βελτιώνει την εικόνα ενώ κάθε πώληση ή διάλυση υπερήλικου πλοίου η βελτίωση είναι γρηγορότερη. Έτσι αν ο μέσος όρος ελαττώνεται (κατεβαίνει), τότε διαπιστώνεται βελτίωση, δηλαδή ανανέωση.
Το ίδιο ακριβώς γίνεται προκειμένου να εκτιμηθεί ο βαθμός ανανέωσης εμπορικών στόλων των Χωρών ή και συνασπισμού αυτών λαμβάνοντας πάντα υπόψη το μέσο όρο της ηλικίας του στόλου. Με αυτό το κριτήριο γίνονται, κατ΄ έτος, συγκρίσεις των εμπορικών στόλων των χωρών οπότε και εξάγονται σαφή συμπεράσματα.
Ο Ελληνικός εμπορικός στόλος από τη δεκαετία του 1970 συνεχώς βελτιώνει τη θέση του στο θέμα αυτό και σήμερα, ειδικά στα πλοία της ακτοπλοΐας, κατέχει περίοπτη θέση στο παγκόσμιο ναυτιλιακό χώρο οποίος δεν παύει να παρακολουθεί με ιδιαίτερο ενδιαφέρον το αντικείμενο αυτό.
Η ανανέωση των πολεμικών πλοίων καθίσταται εκ των πραγμάτων αναγκαία ακολουθώντας τις ναυπηγικές και εξοπλιστικές τεχνολογικές εξελίξεις και ως εκ τούτου θεωρείται ιδιαίτερα επιβεβλημένη.
Ανανεωση πλοι
21ος αιώνας
Ο 21ος αιώνας είναι ο τρέχων αιώνας σύμφωνα με το Γρηγοριανό ημερολόγιο. Ξεκίνησε την 1η Ιανουαρίου 2000 και θα τελειώσει στις 31 Δεκεμβρίου του 2099. Είναι ο πρώτος αιώνας της 3ης χιλιετίας. Διακρίνεται από το χρονικό διάστημα που είναι γνωστό ως τα 2000s, χρονικό διάστημα που ξεκίνησε την 1η Ιανουαρίου 2000 και θα τελειώσει στις 31 Δεκεμβρίου 2099.
Στις απαρχές του αιώνα, ο ρυθμός ανάπτυξης του πληθυσμού, της γνώσης, της τεχνολογίας, του εμπορίου, της καταστροφικής ισχύος των πολεμικών εξοπλισμών και της περιβαλλοντικής επιβάρυνσης έχει επιταχυνθεί ιδιαίτερα και σε συνδυασμό με την ψηφιακή επανάσταση και την εποχή της πληροφορίας δημιουργεί μεγάλες ευκαιρίες και σοβαρές απειλές με τις οποίες είναι αντιμέτωπο το ανθρώπινο είδος.
Μεταβολές και αλλαγές
Τα πρώτα χρόνια του 21ου αιώνα σημαδεύτηκαν από την άνοδο της παγκόσμιας οικονομίας και του καταναλωτισμού στον Τρίτο Κόσμο, τη δυσπιστία απέναντι στην κυβέρνηση, την εμβάθυνση της παγκόσμιας ανησυχίας απέναντι στην τρομοκρατία και την αύξηση της εξουσίας στις ιδιωτικές επιχειρήσεις. Οι μακροπρόθεσμες επιπτώσεις της ολοένα και αυξανόμενης Παγκοσμιοποίησης δεν είναι γνωστές αλλά υπάρχουν πολλοί που ανησυχούν για αυτές. Η Αραβική Άνοιξη στις αρχές του 2010 οδήγησε σε μικτές συνέπειες στον αραβικό κόσμο. Η ψηφιακή επανάσταση που ξεκίνησε τη δεκαετία του 1980 συνεχίζεται μέχρι και σήμερα.
Στη σύγχρονη ιστορία, ο 21ος αιώνας ξεκίνησε ουσιαστικά το 1991 (το έτος αυτό θεωρείται το τέλος του σύντομου εικοστού αιώνα) με τις Ηνωμένες Πολιτείες να είναι η μοναδική υπερδύναμη και απούσα την Σοβιετική Ένωση ενώ η Κίνα άρχισε να αναπτύσσεται και οι χώρες BRICS στόχευαν να δημιουργήσουν μεγαλύτερη ισορροπία στο παγκόσμιο πολιτικό και οικονομικό σύστημα.
Η επιρροή της θρησκείας μειώνεται σε όλο τον κόσμο με ένα εκτιμώμενο πλήθος 1,1 δισ. ανθρώπων να μην δηλώνουν θρησκευτική πίστη το 2010.
Η ολοκλήρωση του Προγράμματος για τα Ανθρώπινα Γονιδιώματα το 2003 σηματοδότησε τη συνεχή άνοδο των επιστημών της ζωής, καθιστώντας πιο ρεαλιστικά τα οράματα της ανθρωπότητας όπως είναι η θεραπεία του καρκίνου. Μέχρι τη δεκαετία του 2010 η γονιδιακή θεραπεία, η οποία πραγματοποιήθηκε για πρώτη φορά πειραματικά πάνω στο σώμα στα τέλη του 1990 και ολοκληρωτικά το 1996, έδωσε υποσχέσεις αλλά ωστόσο παραμένει μια αναδυόμενη τεχνολογία.
Η τεχνολογία υποβοηθούμενης αναπαραγωγής που αναπτύχθηκε τη δεκαετία του 1980, όπως η βιοψία πολικού σωματίου η γενετική διάγνωση, επέτρεψαν την επιλογή των γενετικών χαρακτηριστικών και, μαζί με τη διάδοση των υπερήχων, αύξησε τον αριθμό των αγοριών και μείωσε τον αριθμό των κοριτσιών σε πολλές χώρες, κυρίως στην Κίνα και την Ινδία, αλλά και σε άλλες χώρες της Ασίας και της Ανατολικής Ευρώπης. Αυτό ξεκίνησε στην Ινδία και στην Κίνα κατά τα τέλη της δεκαετίας του 1980 και στις περιοχές των Βαλκανίων και του Καυκάσου μετά την πτώση του κομμουνισμού, παράλληλα με την εμφάνιση του καπιταλισμού στις χώρες αυτές και με τη διαδεδομένη διαθεσιμότητα της τεχνολογίας αναπαραγωγής.
Ενώ η τεχνολογία ψηφιακών τηλεπικοινωνιών χρησιμοποιήθηκε ευρέως στον κόσμο, παραμένουν αμφιλεγόμενες οι ανησυχίες σχετικά με το άγχος από την υπερβολική χρήση των κινητών τηλεφώνων, του διαδικτύου και των άλλων ειδών τεχνολογίας.
Μέχρι το 2013, το 80% του παγκόσμιου πληθυσμού χρησιμοποιούσε κινητά τηλέφωνα. Σύμφωνα με εκτιμήσεις, το 33% των νοικοκυριών διέθετε προσωπικό υπολογιστή το 2010 και το 46% των νοικοκυριών χρησιμοποίησε έστω μια φορά το διαδίκτυο μέχρι το 2016, σε αντίθεση με το 1% που υφίστατο το 1996.
Η κατανομή της σύγχρονης τεχνολογίας δεν είναι ίση. Το 2012 εκτιμάται ότι 1,5 δισ. άνθρωποι, ή περίπου το 20% του παγκόσμιου πληθυσμού, εξακολουθούν να μην έχουν πρόσβαση στην ηλεκτρονική ενέργεια ενώ πολλά άλλα δις ανθρώπων έχουν κακή πρόσβαση.
Ο Διεθνής Οργανισμός Ενέργειας εκτιμά ότι το 83% του παγκόσμιου πληθυσμού έχει πρόσβαση στην ηλεκτρονική ενέργεια από το 2013 ενώ το ποσοστό αυτό προβλέπεται να αυξηθεί σε 88% έως το 2030.
Στις αρχές του 21ου αιώνα ο παγκόσμιος πληθυσμός ήταν περίπου 6,1 δισ. Το 2019 έφτασε τα 7,7 δισ. και εκτιμάται ότι μέχρι το 2050 θα φτάσει τα 9,37 δισ.
Προφορά
Υφίσταται μια διαμάχη μεταξύ των εμπειρογνωμόνων και του ευρύτερου κοινού για το πώς πρέπει να προφέρονται συγκεκριμένα χρόνια του 21ου αιώνα στα αγγλικά. Πάνω σε αυτό, οι ακαδημαϊκοί πρότειναν ότι όπως τα προηγούμενα χρόνια όπως το 1805 και το 1905 προφέρονταν κοινώς ως "eighteen-oh-five" και "nineteen-oh-five", έτσι και το έτος 2005 θα έπρεπε να προφερόταν επίσημα ως "twenty-oh-five". Μια λιγότερο συνηθισμένη παραλλαγή θα ήταν "twenty nought-five". Γενικά, τα πρώτα χρόνια του 21ου αιώνα προφέρονται ως "δυο χιλιάδες (και) πέντε" με μια αλλαγή να συμβαίνει το 2010 όπου η προφορά των ετών μετατοπίζεται μεταξύ του αρχικού προτύπου "δυο χιλιάδες και δέκα" ("two thousand and ten") και μιας προσέγγισης που χρησιμοποιήθηκε τα τελευταία χρόνια του 20ου αιώνα και είναι το "είκοσι δέκα" ("twenty-ten").
Οι Ολυμπιακοί Αγώνες του Βανκούβερ, που έλαβαν χώρα το 2010, αναφέρονταν επισήμως ως Vancouver 2010 ή ως "the twenty-ten Olympics".
Σύμφωνα με τα Αρχεία του Στάνλεϊ Κιούμπρικ, στο δελτίο τύπου για την ταινία του 2001: A Space Odyssey, ο σκηνοθέτης Στάνλεϊ Κιούμπρικ συμπεριέλαβε συγκεκριμένες οδηγίες προς τους δημοσιογράφους προκειμένου οι τελευταίοι να αναφέρονται στην ταινία με το "δύο χιλιάδες και ένα" αντί για "oh-one". Ο Κιούμπρικ ανέφερε ότι το ζήτησε αυτό με την ελπίδα ότι εάν η ταινία γινόταν δημοφιλής, αυτή η αλλαγή θα επηρέαζε την προφορά εκείνης της χρονιάς.
Κοινωνία
Με την έναρξη του αιώνα, οι γενιές που είχαν βιώσει τις κρίσεις στα μέσα και στα τέλη του 20ου αιώνα (Ύφεση, Β' Παγκόσμιος Πόλεμος, Ψυχρός Πόλεμος) απομακρύνονταν ως ενήλικες από τις ηγετικές θέσεις και τη δημόσια ζωή. Τις θέσεις τους λάμβαναν μέλη των μεταπολεμικών γενεών, των οποίων οι εμπειρίες ήταν οι κοινωνικές αναταραχές (στον δυτικό κόσμο η σχετική ευημερία) της δεκαετίας του 1960 και του 1970.
Ο γάμος μεταξύ ατόμων του ίδιου φύλου έχει γίνει πιο αποδεκτός και σε ορισμένες χώρες έχει νομιμοποιηθεί. Το 2001 οι Κάτω Χώρες έγιναν το πρώτο έθνος στον κόσμο που νομιμοποίησε αυτό το είδος γάμου. Η δεκαετία του 2000 σημείωσε μια σημαντική αλλαγή γύρω από αυτό το κοινωνικό ζήτημα και η εν λόγω αλλαγή συνεχίστηκε και στη δεκαετία του 2010.
Μέχρι το 2001 οι περισσότερες δυτικές χώρες είχαν καταργήσει με νόμο τις φυλετικές γλώσσες τους.
Γλωσσική ποικιλομορφία
Οι εκτιμήσεις ποικίλουν ανάλογα με πολλούς παράγοντες αλλά η γενική συναίνεση είναι ότι υπάρχουν γύρω στις 6.000 με 7.000 γλώσσες που ομιλούνται σήμερα και ότι το 50-90% αυτών θα έχουν εξαφανιστεί μέχρι το 2100. Οι 20 κορυφαίες γλώσσες, που ομιλούνται από περισσότερα από 50 εκατομμύρια ομιλητές η καθεμιά, ομιλούνται από το 50% του παγκόσμιου πληθυσμού ενώ πολλές από τις υπόλοιπες γλώσσες ομιλούνται από μικρές κοινότητες και οι περισσότερες από τις οποίες έχουν λιγότερους από 10.000 ομιλητές.
Νέες χώρες και εδαφικές αλλαγές
μικρογραφία|Εορτασμός της [[Διακήρυξη της ανεξαρτησίας του Κοσσυφοπεδίου|διακήρυξης ανεξαρτησίας του Κοσσυφοπεδίου στην Αυστρία.]] Μερικές χώρες έγιναν ανεξάρτητες τον 21ο αιώνα. Ο παρακάτω κατάλογος εμφανίζει τα κυρίαρχα κράτη που ανεξαρτητοποιήθηκαν κατά τον 21ο αιώνα και έχουν αναγνωριστεί από τον ΟΗΕ.
Αυτά τα κράτη έχουν ανακηρύξει ανεξαρτησία και έχουν εξασφαλίσει σχετική αυτονομία αλλά έχουν αναγνωριστεί μόνο από μερικά μέλη του ΟΗΕ:
Αυτές οι χώρες ή οντότητες ανακήρυξαν την ανεξαρτησία τους αλλά δεν έχουν αναγνωριστεί:
Οι παρακάτω επικράτειες προσαρτήθηκαν από μια άλλη χώρα, ενώ η ενέργεια έχει αναγνωριστεί μόνο από μερικά μέλη του ΟΗΕ:
Παραπομπές
Κατηγορία:Αιώνες Κατηγορία:Σύγχρονη ιστορία Κατηγορία:Νεότερη ιστορία
Ζίγκφριντ Λάουφερ
Ο  Ζίγκφριντ Λάουφερ (γερμ. Siegfried Lauffer, 1911 - 1986) ήταν Γερμανός ιστορικός.
Βιογραφία
Γεννήθηκε στις 4 Αυγούστου 1911 στην Στουτγκάρδη. Τελείωσε το γυμνάσιο και σπούδας ιστορία, κλασική φιλολογία και γερμανικά. Διέμεινε στο Βερολίν, την Βιέν, Τίμπινκ, και ξανά Βιέν, όπου αποφοίτησε το 1935 με διδακτορική εγρασία περί της Πλατωνικής γεωργικής φιλοσοφίας. Διορίστηκε διδάσκαλος το 1036 ως το 1946 δτην Βιρτενβέργη. Περιηγήθηκε την Βοωιτία και διενήργησε αρχαιολογικές έρευνες στην Κωπαΐδα. Υπηρέτησε στον Β' ΠΠ ως νοσοκόμος, αιχμαλωτίστηκε από τους Ρώσους και επέστρεψε στην πατρίδα του, όπου ξανά διορίστηκε δάσκαλος ως το 1946, και μετά στο Πανεπιστήμιο. Ίδρυσε την επιτροπή αρχαίας ιστορίας και επιγραφικής και έγινε καθηγητής πανεπιστημίου το 1963. Αποσύρθηκε το 1979.
Απεβίωσε στις 2 Απριλίου 1986 στο Μόναχο.
Πηγές
Κατηγορία:Γερμανοί ιστορικοί
Ζιλ Ντομορό
Ο Ζιλ Ντομορό (Gilles Domoraud) (γεν. 1979) είναι διεθνής αμυντικός ποδοσφαιριστής από την Ακτή Ελεφαντοστού, που το μεγαλύτερο μέρος της καριέρας του αγωνίστηκε στην Ελλάδα. Έχει ύψος 1,73 μ.
Βιογραφικό
Ο Ντομορό γεννήθηκε στην πόλη Μαν της Ακτής Ελεφαντοστού στις 15 Φεβρουαρίου 1979. Ξεκίνησε το ποδόσφαιρο ως έφηβος στη Στρασμπούρ. Το 2000 έπαιξε στη Ρασίγκ Μπεσανσόν (Besançon RC) και από το 2001 ως το 2007 αγωνίστηκε σε διάφορες ελληνικές ομάδες Α΄ Εθνικής και Β΄ Εθνικής: Πανιώνιος, Άρης Θεσσαλονίκης, Κασσάνδρα, Απόλλων Καλαμαριάς, ΠΑΣ Γιάννινα, με εξαίρεση τη σεζόν 2003-04 που πήγε στη γαλλική Ρουέν. Συνέχισε στην κυπριακή Νέα Σαλαμίνα και από το 2008 αγωνίζεται στην ελβετική Νιόν.
Έχει δυο αδερφούς ποδοσφαιριστές: το μεγαλύτερο Σιρίλ (Cyril Domoraud), σήμερα παλαίμαχο, πρώην διεθνή (51 φορές), που έκανε καριέρα μεταξύ άλλων σε Ολιμπίκ Μαρσέιγ, Ζιροντέν Μπορντό, ΑΣ Μονακό και Εσπανιόλ Βαρκελώνης και το μικρότερο Ζαν-Ζακ (Jean-Jacques Domoraud) που έχει αγωνιστεί σε μικρομεσαίες γαλλικές ομάδες.
Διεθνής
Ο Ντομορό έχει αγωνιστεί 4 φορές με την εθνική ομάδα της Ακτής Ελεφαντοστού στην προκριματική φάση του Κόπα Άφρικα 2003-04.
Αναφορές
Κατηγορία:Ποδοσφαιριστές Πανιωνίου Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Νέας Σαλαμίνας Κατηγορία:Αμυντικοί ποδοσφαιριστές Κατηγορία:Ιβοριανοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Εθνικής Ακτής Ελεφαντοστού Κατηγορία:Ποδοσφαιριστές Ολυμπιακού Βόλου Κατηγορία:Ποδοσφαιριστές ΦΚ Σταντ Νιονναί Κατηγορία:Ποδοσφαιριστές Ρασίνγκ Μπεζανσόν Κατηγορία:Ποδοσφαιριστές ΦΚ Ρουέν Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Κύπρο
Κολλέγιο Βακαλό
Το Κολλέγιο Βακαλό (αγγλικά: Vakalo College) είναι τριτοβάθμιο ιδιωτικό εκπαιδευτικό ίδρυμα στην Αθήνα και αποτελεί τον πρώτο εκπαιδευτικό φορέα στο χώρο των εφαρμοσμένων τεχνών και του design στην Ελλάδα. Ιδρύθηκε το 1958 με την επωνυμία Ελεύθερο Εργαστήριο Καλών Τεχνών Βακαλό από τον ζωγράφο και σκηνογράφο Γιώργο Βακαλό, την ποιήτρια και ιστορικό της τέχνης Ελένη Βακαλό, τον ζωγράφο Παναγιώτη Τέτση (αργότερα πρύτανη της ΑΣΚΤ) και τον εκδότη της καλλιτεχνικής επιθεώρησης Ζυγός Φραντζή Φραντζισκάκη. Σήμερα λειτουργεί ως κολλέγιο αναγνωρισμένο από το Υπουργείο Παιδείας και Θρησκευμάτων, με τον διακριτικό τίτλο Κολλέγιο Βακαλό Art & Design.
Τα προγράμματα σπουδών διακρίνονται σε προπτυχιακά τριετούς φοίτησης στις ειδικότητες Γραφιστική, Αρχιτεκτονική εσωτερικού χώρου και Ψηφιακός σχεδιασμός και μεταπτυχιακά στις ειδικότητες Οπτική επικοινωνία, Αρχιτεκτονικός σχεδιασμός και Ψηφιακός σχεδιασμός. Από το 1996, τα προγράμματα αυτά είναι επικυρωμένα από το δημόσιο Πανεπιστήμιο του Ντέρμπι. Στο κολλέγιο λειτουργούν επίσης μονοετή εργαστήρια με αντικείμενο τα κόμικς, τη φωτογραφία, το ελεύθερο σχέδιο και τη ζωγραφική, τον σχεδιασμό βιβλίου, την σκηνογραφία και τον σχεδιασμό ιστοσελίδων.
Πηγές
Κατηγορία:Εκπαιδευτικά ιδρύματα Κατηγορία:Εκπαιδευτικά ιδρύματα στην Ελλάδα Κατηγορία:Εκπαιδευτικά ιδρύματα στην Αθήνα Κατηγορία:Εκπαίδευση στην Ελλάδα
Παλλινοστούντες Καστοριάς
Οι Παλλινοστούντες ή Παλιννοστούντες είναι οικισμός της Μεσοποταμιάς στην περιφερειακή ενότητα Καστοριάς, ο οποίος βρίσκεται δυτικά από την Καστοριά. Αναφέρεται επίσημα ως ξεχωριστός οικισμός το 2011 να απογράφεται στον δήμο Καστοριάς. Σύμφωνα με το σχέδιο Καλλικράτης, μαζί με την Μεσοποταμιά και την Κολοκυνθού αποτελούν τη δημοτική κοινότητα Μεσοποταμιάς που ανήκει στη δημοτική ενότητα Μεσοποταμίας του δήμου Καστοριάς και σύμφωνα με την απογραφή 2011 έχει πληθυσμό 112 κατοίκους.
Παραπομπές
Κατηγορία:Δήμος Καστοριάς Παλλινοστούντες
Μάνφρεντ Ρόμμελ
Ο Μάνφρεντ Ρόμμελ (Manfred Rommel, 24 Δεκεμβρίου 1928 – 7 Νοεμβρίου 2013) ήταν Γερμανός πολιτικός. Υπηρέτησε για δύο δεκαετίες ως δήμαρχος (Oberbürgermeister) της Στουτγκάρδης.
Βιογραφία
Απεβίωσε στις 7 Νοεμβρίου 2013 στη γενέτειρά του.
Εξωτερικοί σύνδεσμοι
Κατηγορία:Γερμανοί πολιτικοί
Παναγιώτης Κοϊβέρογλου
Ο Παναγιώτης Κοϊβέρογλου (γεν. Καβάλα, 11 Μαΐου 1954, ύψος 1,78 μ. ) είναι Έλληνας παλαίμαχος ποδοσφαιριστής που αγωνιζόταν στη θέση του γκολκίπερ, ο οποίος πραγματοποίησε 169 επίσημες συμμετοχές στο πρωτάθλημα της Α΄ Εθνικής κατηγορίας.
Ο Κοϊβέρογλου ξεκίνησε τη σταδιοδρομία του από την ομάδα του Α.Ο. Καβάλας το καλοκαίρι του 1973, παραμένοντας στην ομάδα επί οκτώ συνεχόμενες σεζόν μέχρι το 1981 και λαμβάνοντας μέρος σε 139 αγώνες πρωταθλήματος Α΄ Εθνικής. Την τριετία 1979-1981 απουσίασε από μόλις δύο επίσημους αγώνες, ενώ το 1975-76 αναδείχθηκε πρωταθλητής του Βορείου Ομίλου της Β΄ Εθνικής.
Τη σεζόν 1981-82 αγωνίσθηκε με τη φανέλα του ΟΦΗ σε 11 αγώνες. Το Δεκέμβριο του 1982 μεταπήδησε στην ομάδα της Καστοριάς, όπου έκλεισε την καριέρα του πραγματοποιώντας 19 συμμετοχές.
Παραπομπές
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Α.Ο. Καβάλα Κατηγορία:Ποδοσφαιριστές ΟΦΗ Κατηγορία:Ποδοσφαιριστές Α.Γ.Σ. Καστοριάς
Τζέιν Γκρέυ
Η Λαίδη Τζέην Γκρέυ (c. 1537 – 12 Φεβρουαρίου 1554), επίσης γνωστή ως Λαίδη Τζέην Ντάντλεϋ (μετά το γάμο της) και ως Βασίλισσα των Εννέα Ημερών, ήταν Αγγλίδα ευγενής και η ντε φάκτο Βασίλισσα της Αγγλίας και της Ιρλανδίας από τις 10 Ιουλίου μέχρι τις 19 Ιουλίου 1553.
Βιογραφία
Ήταν η πρώτη κόρη του Χένρυ Γκρέυ, 1ου Δούκα του Σάφφοκ, και της Φράνσες Μπράντον. Η Φράνσις ήταν κόρη του Τσαρλς Μπράντον, 1ου Δούκα του Σάφφοκ, και της Μαρίας Τυδώρ, κόρης του Ερρίκου Ζ΄ της Αγγλίας.
Τον Μάιο του 1553 παντρεύτηκε τον Λόρδο Γκίλφορντ Ντάντλεϋ, τον νεότερο γιο του πρωθυπουργού του Εδουάρδου ΣΤ΄, του Τζον Ντάντλεϋ, 1ου Δούκα του Νορθάμπερλαντ. Τον Ιούνιο του 1553 ο Εδουάρδος ΣΤ΄ έγραψε τη διαθήκη του, ορίζοντας την Τζέην και τους άρρενες απογόνους της ως διαδόχους τού Στέμματος, εν μέρει επειδή η ετεροθαλής αδελφή του Μαρία ήταν Καθολική, ενώ η Τζέην ήταν αφοσιωμένη Διαμαρτυρόμενη και θα υποστήριζε την αναμορφωμένη Εκκλησία της Αγγλίας. Αυτό θα αφαιρούσε το δικαίωμα από τη Μαρία και την αδελφή της Ελισάβετ να αποτελούν μέρος της σειράς διαδοχής λόγω παρανομίας, ανατρέποντας τις αξιώσεις τους σύμφωνα με τον Τρίτο Νόμο Διαδοχής.
Μετά το τέλος του Εδουάρδου ΣΤ΄, η Τζέην έγινε βασίλισσα στις 10 Ιουλίου 1553 και ανέμενε τη στέψη της στον Πύργο του Λονδίνου. Η υποστήριξη όμως για τη Μαρία μεγάλωσε πολύ γρήγορα και οι περισσότεροι υποστηρικτές τής Τζέην την εγκατέλειψαν. Το Συμβούλιο του Στέμματος της Αγγλίας άλλαξε ξαφνικά παράταξη και ανακοίνωσε ότι η Μαρία Α΄ θα είναι η βασίλισσα της Αγγλίας στις 19 Ιουλίου 1553, καθαιρώντας την Τζέην. Ο βασικός της υποστηρικτής, ο Δούκας του Νορθάμπερλαντ, κατηγορήθηκε για προδοσία και εκτελέστηκε αργότερα, σε λιγότερο από έναν μήνα. Η Τζέην φυλακίστηκε στον Πύργο και καταδικάστηκε τον Νοέμβριο του 1553 για εσχάτη προδοσία, η οποία τιμωρείτο με θάνατο, αν και αρχικά η Μαρία Α΄ προσπάθησε να σώσει τη ζωή της. Ωστόσο, η Τζέην σύντομα θεωρήθηκε απειλή για το αγγλικό στέμμα, όταν ο πατέρας της Χένρυ Γκρέυ, 1ος Δούκας του Σάφφοκ, ενεπλάκη στην Εξέγερση του Ουάιατ εναντίον της πρόθεσης της Μαρίας Α΄ να παντρευτεί τον Φίλιππο Β΄ της Ισπανίας. Τόσο η Τζέην όσο και ο σύζυγός της εκτελέστηκαν στις 12 Φεβρουαρίου του 1554.
Παραπομπές
Κατηγορία:Προτεστάντες μονάρχες Κατηγορία:Οίκος των Τυδώρ
Τζων Μπάλλιολ
Ο Τζων Μπάλλιολ (John Balliol, 1249 - 25 Νοεμβρίου 1314) βασιλιάς της Σκωτίας (1292-1296) ήταν γιος του Ιωάννη 5ου βαρώνου του Μπάλλιολ και της Δερβοργκίλλας του Γκάλογουεϊ κόρης του λόρδου Άλαν του Γκάλογουεϊ. Μετά τον θάνατο της Μαργαρίτας της Νορβηγίας (1290), κόρης της πριγκίπισσας Μαργαρίτας της Σκωτίας, το στέμμα της Σκωτίας διεκδικήθηκε από πολλούς μνηστήρες. Ο Εδουάρδος Α΄ της Αγγλίας βρήκε τη μεγάλη ευκαιρία να χρησιμοποιήσει τη δύναμη του για να μετατρέψει τη Σκωτία σε υποτελές κράτος στον ίδιο με βασιλιά τον Τζον Μπάλλιολ. Η επέμβαση του Εδουάρδου Α΄ στις υποθέσεις της Σκωτίας έφερε αντίδραση στους ευγενείς της περιοχής που εκθρόνισαν τον Μπάλλιολ και τοποθέτησαν στη θέση του δωδεκαμελές συμβούλιο, το Συμβούλιο υπέγραψε συνθήκη με τη Γαλλία γνωστή ως "Παλαιά Συμμαχία".
Ο Εδουάρδος Α΄ για αντίποινα εισέβαλε στη Σκωτία ξεκινώντας τους Πολέμους της Σκωτσέζικης Ανεξαρτησίας, μετά από ήττα της Σκωτίας (1296) ο Τζον Μπάλλιολ παραιτήθηκε και αιχμαλωτίστηκε στον Πύργο του Λονδίνου, ο Τζον Μπάλλιολ στη συνέχεια απεστάλη στη Γαλλία όπου έμεινε σε αφάνεια χωρίς να ασχοληθεί ξανά με την πολιτική. Ο θρόνος της Σκωτίας έμεινε κενός μέχρι την άνοδο του Ροβέρτου Μπρους (1306), μετά τον θάνατο του ο γιος του Τζον Έντουαρντ Μπάλλιολ θα διεκδικήσει τον θρόνο της Σκωτίας την περίοδο που ο γιος και διάδοχος του Μπρους Δαυίδ Β΄ της Σκωτίας ήταν ανήλικος. Ο Τζων Μπάλλιολ έμεινε γνωστός με διάφορα ονόματα, στη Νορμανδική Γαλλία ονομαζόταν Γιοχάν ντε Μπάλλιολ, στη Σκωτσέζικη Γαλατία Ιάν Μπάλλιολ, οι Σκωτσέζοι τον έλεγαν επιπλέον Τουμ Ταμπάρντ που μεταφράζεται άδειο παλτό ίσως επειδή δεν κατείχε βασιλικά σύμβολα. Δεν υπάρχουν πληροφορίες σχετικά με τα νεανικά χρόνια του Τζων, γεννήθηκε τη διετία 1248 - 1250 σε άγνωστη τοποθεσία με πιο πιθανές θέσεις το Γκαλογουέι, την Πικαρδία, το κάστρο του Μπάρναρντ και την κομητεία του Ντέρχαμ. Από τη μητέρα του κληρονόμησε σημαντικά εδάφη στην Αγγλία και στη Σκωτία όπως το Χάντινγκτον, από τον πατέρα του άλλα κληρονόμησε πολλά άλλα εδάφη στην Αγγλία και τη Γαλλία όπως το Χίτσιν στο Χερτφορτσάιρ.
Βασιλιάς της Σκωτίας
Ο Μπάλλιολ παρακολούθησε τη συνεδρίαση του Κοινοβουλίου της Σκωτίας στη Σκον που όρισε τη μικρή Μαργαρίτα διάδοχο του παππού της Αλέξανδρου Γ΄ της Σκωτίας στον θρόνο. Ακολούθησαν οι θάνατοι του Αλεξάνδρου Γ΄ (1286) και της μικρής Μαργαρίτας (1290) αφήνοντας τον θρόνο της Σκωτίας κενό, οι δυο διεκδικητές του θρόνου ήταν ο ίδιος ο Τζων Μπάλλιολ και ο Ρόμπερτ ντε Μπρους, 5ος κόμης του Άναντεϊλ παππούς του μετέπειτα θρυλικού βασιλιά Ροβέρτου Μπρους. Ο Μπάλλιολ διεκδίκησε τον θρόνο ως τετρασέγγονος του Δαυίδ Α΄ της Σκωτίας με πλεονέκτημα μια γενιά από τον Ρόμπερτ ντε Μπρους αλλά δεν είχε προτεραιότητα στο βασιλικό αίμα. Οι εκλέκτορες συνεδρίασαν στις 6 Ιουνίου 1291 στο Μπέργουικ-απόν-Τουίντ υπό την προεδρία του Εδουάρδου Α΄ της Αγγλίας. Η απόφαση των εκλεκτόρων ήταν η εκλογή του Τζων Μπάλλιολ στη θέση του νέου βασιλιά, η απόφαση ανακοινώθηκε στις 17 Νοεμβρίου 1292 στη μεγάλη αίθουσα του κάστρου του Μπέργουικ. Στις 30 Νοεμβρίου 1292 την ημέρα της εορτής του Αγίου Ανδρέα ο Μπάλλιολ στέφτηκε στη Σκον νέος βασιλιάς της Σκωτίας.
Ο Εδουάρδος Α΄ της Αγγλίας που αναγκάστηκε να αναγνωρίσει την απόφαση των εκλεκτόρων υπονόμευσε στη συνέχεια σε μεγάλο βαθμό τον Τζων Μπάλλιολ. Απαιτούσε πέρα από τον όρκο υποτέλειας νομική εξουσία απέναντι στον βασιλιά της Σκωτίας, οικονομική συμβολή των Σκωτσέζων στην κάλυψη των Αγγλικών εξόδων και στρατιωτική συμμετοχή των Σκωτσέζων στους πολέμους με τη Γαλλία. Οι ασταμάτητες ταπεινώσεις εξόργισαν τους Σκωτσέζους οι οποίοι καθαίρεσαν τον βασιλιά τους και τον αντικατέστησαν με ένα 12μελές συμβούλιο τον Ιούλιο του 1295 στο Στέρλινγκ. Οι Σκωτσέζοι προχώρησαν κατόπιν σε συνθήκη αμοιβαίας υποστήριξης με τη Γαλλία γνωστή ως Παλαιά Συμμαχία.
Παραίτηση
thumb|right|250px|Ο Τζων Μπάλλιολ και η σύζυγος του Ο Εδουάρδος Α΄ απαντώντας οργάνωσε επίθεση και ξεκίνησε τους Πολέμους της Σκωτσέζικης Ανεξαρτησίας, στις 27 Απριλίου 1296 οι Άγγλοι νίκησαν τους Σκωτσέζους στο Ντάνμπαρ και κατέλαβαν το κάστρο του Ντάνμπαρ, ο Τζων παραιτήθηκε στο Μοντρος στις 10 Ιουλίου 1296. Οι Σκωτσέζικοι βραχίονες σκίστηκαν από το χιτώνιο του Τζων Μπάλλιολ, αυτό του έδωσε το προσωνύμιο Τουμ Ταμπάρντ το οποίο μεταφράζεται άδειο παλτό. Ο Τζων αιχμαλωτίστηκε στον Πύργο του Λονδίνου, τον Ιούλιο του 1299 του επέτρεψαν να πάει στη Γαλλία. Στις αποσκευές του στο Ντόβερ βρέθηκαν το χρυσό στέμμα της Σκωτίας, η σφραγίδα του βασιλείου, μεγάλες ποσότητες από χρυσά και ασημένια δοχεία και πολλά χρήματα. Ο Εδουάρδος Α΄ διέταξε να μεταφερθεί το χρυσό στέμμα στον ναό του Αγίου Θωμά του Μάρτυρα και να επιστραφούν τα χρήματα, στον ίδιο τον Τζων επέτρεψε να κρατήσει μόνο τη βασιλική σφραγίδα. Ο Τζων Μπάλλιολ μπήκε στη συνοδεία του πάπα Βονιφάτιο Η΄ υπό τον όρο να μείνει υπό περιορισμό σε παπική κατοικία, ελευθερώθηκε το καλοκαίρι του 1301 και έζησε μέχρι το τέλος της ζωής του στα οικογενειακά του κτήματα στη Γαλλική Πικαρδία.
Τα επόμενα χρόνια ακολούθησαν πολλές εξεγέρσεις εναντίον του Εδουάρδου όπως του ήρωα Γουίλιαμ Γουάλας και του Μόρεϊ. Οι εξεγέρσεις των Σκωτσέζων έγιναν στο όνομα του βασιλιά Ιωάννη με τον ισχυρισμό ότι η παραίτηση του βασιλιά έγινε υπό πίεση συνεπώς ήταν άκυρη. Διεκδίκησαν την απελευθέρωση του και την επιστροφή του στον θρόνο κάτι αδύνατο επειδή ο Τζων είχε παραιτηθεί από τα δικαιώματα του και έγινε κατάσχεση στο σπίτι του, συνεπώς οι πιέσεις που άσκησαν στο Παρίσι και τη Ρώμη παρέμειναν άκαρπες, ο θρόνος της Σκωτίας έμεινε κενός μέχρι την εμφάνιση του Ροβέρτου Μπρους (1306)
Θάνατος
Ο Τζων Μπάλλιολ πέθανε στα τέλη του 1314 στον οικογενειακό του πύργο στο Γαλλικό Έλικουρ. Στις 4 Ιανουαρίου 1315 ο Εδουάρδος Β΄ της Αγγλίας έστειλε γράμμα στον Λουδοβίκο Ι΄ της Γαλλίας στο οποίο έγραψε ότι είχε ακούσει για τον θάνατο του Σερ Τζων ντε Μπάλλιολ και ζητούσε πίστη και όρκο υποτέλειας από τον Έντουαρντ Μπάλλιολ. Ο Τζων Μπάλλιολ τάφηκε στην εκκλησία του Αγίου Βάαστ στο Μπαγιέ. Ο γιος του Έντουαρντ Μπάλλιολ έγινε αργότερα διεκδικητής του θρόνου της Σκωτίας, είχε την υποστήριξη του ισχυρότατου Εδουάρδου Γ΄ της Αγγλίας αλλά οι επιτυχίες του ήταν ελάχιστες.
Οικογένεια
thumb|right|250px|Σφραγίδα του Τζων Μπάλλιολ Ο Τζων Μπάλλιολ παντρεύτηκε γύρω στις 9 Φεβρουαρίου 1281 την Ισαβέλλα ντε Βαρέν, κόρη του Τζον ντε Βαρέν, 6ου κόμη του Σάρρεϋ. Η μητέρα της Αλίκη ντε Λουζινιάν ήταν κόρη του Ούγου Ι΄ ντε Λουζινιάν και της Ισαβέλλας του Ανγκουλέμ χήρας του Ιωάννη της Αγγλίας κάτι που έκανε την Ισαβέλλα κατά το ήμισυ ανιψιά του Ερρίκου Γ΄ της Αγγλίας. Ο Τζων ήταν επίσης γαμπρός του Τζων Κομύν ο οποίος δολοφονήθηκε τον Φεβρουάριο του 1306 σε μια διαμάχη με τον Ροβέρτο Μπρους στον Καθεδρικό ναό του Ντάμφρις αλλά είναι αβέβαιο ποιος ξεκίνησε τη διαμάχη και ποιος τελικά σκότωσε τον Κομύν. Το ζεύγος απέκτησε τουλάχιστον έναν γιο :
Σύμφωνα με πολλούς ιστορικούς ο Τζων και η Ισαβέλλα είχαν αποκτήσει και άλλα παιδιά όπως :
Πηγές
Κατηγορία:Βασιλείς της Σκωτίας Κατηγορία:Οίκος του Μπάλλιολ
Τζουνίτσι Μασούντα
Ο Τζουνίτσι Μασούντα (ιαπωνικά: 増田 順, 12 Ιανουαρίου 1968) είναι Ιάπωνας συνθέτης μουσικής βιντεοπαιχνιδιών, τραγουδιστής, τρομπονίστας και σκηνοθέτης, σχεδιαστής, παραγωγός βιντεοπαιχνιδιών, περισσότερο γνωστός για τη δουλειά του στο franchise του Pokémon. Είναι, επίσης, μέλος του διοικητικού συμβουλίου της Game Freak, στην οποία εργάζεται από το 1989, καθώς επίσης κι ένας εκ των ιδρυτών της, μαζί με τους Σατόσι Τατζίρι και Κεν Σουγκιμόρι. Είναι απόφοιτος του Japan Electronics College, παίρνοντας πτυχίο στα γραφικά υπολογιστών και στη γλώσσα προγραμματισμού C.
Με την ανάπτυξη πολλών και νέων βιντεοπαιχνιδιών της σειράς Pokémon, ο ρόλος του Μασούντα δεν περιορίστηκε μόνο στη σύνθεση μουσικής. Αρχής γενομένης το 2002, με τα παιχνίδια Pokémon Ruby and Sapphire, άρχισε να κάνει σκηνοθεσία και παραγωγή, κι έγινε ένας εκ των ατόμων που εγκρίνουν νέους χαρακτήρες μοντέλων. Ο Μασούντα ήθελε να διατηρήσει το παιχνίδι ως έχει, προσθέτοντας όμως μία ελαφριά πολυπλοκότητα. Ενώ έμεινε πιστός και στον παραδοσιακό gameplay του παιχνιδιού. Οι μουσικές του αντλούν επιρροές από μοντέρνους μουσικούς, όπως ο Ιγκόρ Στραβίνσκι και ο Ντμίτρι Σοστακόβιτς, έχοντας ως μπούσουλα και πρότυπο τις συνθέσεις της σειράς Mario, ως δείγμα καλής μουσικής στα βιντεοπαιχνίδια.
Εξωτερικοί σύνδεσμοι
Κατηγορία:Ιάπωνες συνθέτες Κατηγορία:Συνθέτες βιντεοπαιχνιδιών Κατηγορία:Ιάπωνες σκηνοθέτες βιντεοπαιχνιδιών Κατηγορία:Ιάπωνες παραγωγοί βιντεοπαιχνιδιών Κατηγορία:Pokémon
Εθνική Κατηγορία υδατοσφαίρισης ανδρών 1973
Το πρωτάθλημα Ελλάδας υδατοσφαίρισης ανδρών 1973, ολοκληρώθηκε στις 16 Ιουλίου 1973, με τον τελικό αγώνα μπαράζ ανάμεσα στον Εθνικό και τον Ολυμπιακό. Έγιναν 2 γύροι στο Ολυμπιακό κολυμβητήριο. Πρωταθλητής αναδείχθηκε ο Εθνικός.
Σιδηρές Πύλες (αποσαφήνιση)
Με την ονομασία Σιδηρές Πύλες είναι γνωστά, δύο ποτάμια στενά:
Εθνική Κατηγορία υδατοσφαίρισης ανδρών 1973
Εξωτερικοί σύνδεσμοι
1973 Κατηγορία:Υδατοσφαίριση το 1973
Σιδηρές Πύλες (αποσαφήνιση)
Επίσης,
Ψευδαργυρίτης
Ο ψευδαργυρίτης (αγγλ. zincite) είναι ορυκτό οξείδιο του ψευδαργύρου, το οποίο, σε πολλές περιπτώσεις, περιέχει και μαγγάνιο (το οποίο έχει υποκαταστήσει τον ψευδάργυρο). Οφείλει το όνομά του στο περιεχόμενο στοιχείο (ψευδάργυρος, αγγλ. zinc).
Εμφάνιση, παραγενέσεις
Ως πρωτογενές ορυκτό έχει ανευρεθεί στα στρωσιγενή ψευδαργυρούχα κοιτάσματα του «Sterling Hill» του Νιού Τζέρσεϊ (ΗΠΑ). Στις υπόλοιπες εμφανίσεις του αποτελεί δευτερογενές ορυκτό προερχόμενο από εξαλλοίωση άλλων ψευδαργυρούχων ορυκτών στις ζώνες οξείδωσης. Εμφανίζεται, επίσης, ως προϊόν ηφαιστειακής δραστηριότητας. Σχετίζεται με σφαλερίτη, σμιθσονίτη, ημιμορφίτη και χαουσμανίτη.
Τα δείγματα από το Sterling Hill εμφανίζουν ανοικτό κίτρινο φθορισμό, ενώ το ορυχείο είναι το μόνο που παρέχει οικονομικά εκμεταλλεύσιμες ποσότητες ψευδαργυρίτη για την παραγωγή οξειδίου του ψευδαργύρου, που αποτελεί την βασική πρώτη ύλη για την βιομηχανική παρασκευή του μετάλλου.
Εκτός από την προαναφερθείσα περιοχή ανευρίσκεται στην Αριζόνα (όπου έχει προέλθει από πυρκαγιά ορυχείου), στο Κολοράντο, στην ηφαιστειακή στάχτη του Μάουντ Σεντ Χέλενς (ΗΠΑ), στην περιοχή Τσουμέμπ της Ναμίμπια, στην επαρχία Κατάνγκα του Ζαΐρ, στην Πολωνία, την Ισπανία και την Αυστραλία.
Στην Ελλάδα απαντάται στα μεταλλεία Λαυρίου.
Βιβλιογραφία
Ψευδαργυριτης Κατηγορία:Ορυκτά του μαγγανίου
Τσέσουαφ Μιχνιέβιτς
Ο Τσέσουαφ Μιχνιέβιτς (πολωνικά: Czesław Michniewicz) (γενν. 12 Φεβρουαρίου 1970) είναι Πολωνός πρώην ποδοσφαιριστής και νυν προπονητής ποδοσφαίρου. Είναι ο τωρινός προπονητής της Εθνικής Πολωνίας ανδρών.
Πρώτα χρόνια
Τον Σεπτέμβριο του 2003, ο Μιχνιέβιτς διορίστηκε ως προπονητής της Λεχ Πόζναν. Οδήγησε την ομάδα στην κατάκτηση του Κυπέλλου Πολωνίας 2003–04 και του Σούπερ Καπ Πολωνίας. Έφυγε από τον σύλλογο τον Ιούνιο του 2006. Τον Οκτώβριο του 2006, διορίστηκε προπονητής της Ζαγκουένμπιε Λούμπιν της Εκστρακλάσα, οδηγώντας τον σύλλογο στην κατάκτηση του πρωταθλήματος τη σεζόν 2006–07. Τον Οκτώβριο του 2007 απαλλάχθηκε από τα καθήκοντά του. Από τις 8 Ιουλίου 2008 έως τις 12 Απριλίου 2009, ήταν προπονητής της Άρκα Γκντίνια στην Εκστρακλάσα. Από τις 15 Νοεμβρίου 2010 έως τις 30 Ιουνίου 2011, ήταν προπονητής της Βίντζεφ Λοτζ. Στις 22 Ιουλίου 2011, διορίστηκε ως προπονητής της Γιαγκιελόνια Μπιαουίστοκ, αλλά αποχώρησε από τη θέση στις 22 Δεκεμβρίου 2011 με κοινή συναίνεση. Στις 28 Μαρτίου 2012, ονομάστηκε νέος προπονητής της Πολόνια Βαρσοβίας, της οποίας ηγήθηκε μέχρι τις 8 Μαΐου 2012. μικρογραφία| Ο Μιχνιέβιτς ως προπονητής της [[Ποντμπεσκίτζιε Μπιέλσκο-Μπιάουα το 2013]] Από τις 22 Μαρτίου έως τις 22 Οκτωβρίου 2013, ήταν προπονητής της Ποντμπεσκίτζιε Μπιέλσκο-Μπιάουα. Μετά από ενάμιση χρόνο, προσλήφθηκε ως προπονητής της Πόγκον Στσέτσιν. Η ομάδα του Μίχνιεβιτς τερμάτισε στην έκτη θέση στο πρωτάθλημα τη σεζόν 2015–16. Παρά το καλύτερο αποτέλεσμα εδώ και χρόνια, το συμβόλαιό του δεν ανανεώθηκε και αποχώρησε από τον σύλλογο στις 30 Ιουνίου 2016. Από την 1η Ιουλίου 2016 έως τις 22 Μαρτίου 2017, ήταν προπονητής της Τερμαλίτσα Νιετσιέτσα στην Εκστρακλάσα.
Εθνική Πολωνίας Κ21
Στις 7 Ιουλίου 2017, διορίστηκε προπονητής της Εθνικής Πολωνίας Κ21. Αφού νίκησε την Πορτογαλία στα πλέι οφ, η Πολωνία υπό την καθοδήγησή του προκρίθηκε για πρώτη φορά από το 1994 στο τελικό τουρνουά του Ευρωπαϊκού Πρωταθλήματος Κ21, το 2019. Στις 15 Οκτωβρίου 2020, αντικαταστάθηκε από τον Μάτσεϊ Στολάρτσικ.
Λέγκια Βαρσοβίας
Στις 21 Σεπτεμβρίου 2020, διορίστηκε προπονητής της Λέγκια Βαρσοβίας. Στο ντεμπούτο του, η Λέγκια κέρδισε με 2–0 την ΚΦ Ντρίτα από το Κόσοβο στα προκριματικά του ΟΥΕΦΑ Γιουρόπα Λιγκ 2020–21. Στις 18 Οκτωβρίου 2020, έκανε το ντεμπούτο του στην Εκστρακλάσα, καθώς η Λέγκια κέρδισε με 2–1 τη Ζαγκουένμπιε Λούμπιν. Στις 11 Δεκεμβρίου 2020, ονομάστηκε Προπονητής του Μήνα της Εκστρακλάσα, μετά την επιτυχημένη πορεία της Λέγκια το Νοέμβριο. Του απονεμήθηκε η ίδια διάκριση για τον Μάρτιο του 2021, καθώς η ομάδα του ολοκλήρωσε τον προαναφερθέντα μήνα χωρίς ήττα. Στις 28 Απριλίου 2021, ο Μιχνιέβιτς κέρδισε το δεύτερο του Πρωτάθλημα Πολωνίας μετά από την ισοπαλία με 0–0 μεταξύ των Γιαγκιελόνια Μπιαουίστοκ και Ράκουφ Τσενστοχόβα (καθώς η τελευταία είχε ήδη χάσει τις μαθηματικές πιθανότητες να προλάβει τη Λέγκια), με τρία παιχνίδια να απομένουν.
Στις 26 Αυγούστου 2021, η Λέγκια με προπονητή τον Μιχνιέβιτς νίκησε τη Σλάβια Πράγας και για πρώτη φορά μετά από πέντε χρόνια προκρίθηκε στους ομίλους ευρωπαϊκής διοργάνωσης, όπου θα αντιμετώπιζε τις Λέστερ Σίτι, Νάπολι και Σπαρτάκ Μόσχας στη φάση των ομίλων του ΟΥΕΦΑ Γιουρόπα Λιγκ.
Αν και η Λέγκια ήταν πρωτοπόρος στον όμιλό της μετά από νίκες εναντίον της Σπαρτάκ Μόσχας και της Λέστερ Σίτι, δυσκολεύτηκε στο πρωτάθλημα. Μετά από τέσσερις διαδοχικές ήττες, με αποκομιδή εννέα πόντους σε δέκα αγώνες και όντας 15η στον πίνακα, ο Μιχνιέβιτς απολύθηκε στις 25 Οκτωβρίου 2021.
Εθνική Πολωνίας
Στις 31 Ιανουαρίου 2022, ο Μιχνιέβιτς ορίστηκε ως ο νέος προπονητής της Εθνικής Πολωνίας, υπογράφοντας συμβόλαιο μέχρι τις 31 Δεκεμβρίου 2022 με δυνατότητα επέκτασης, μετά την απόφαση του προηγούμενου προπονητή, Πάολο Σόουζα, να ενταχθεί στη Φλαμένγκο τρεις μήνες πριν από τον πρώτο αγώνα των πλέι οφ πρόκρισης για το Παγκόσμιο Κύπελλο του 2022. Ήταν προγραμματισμένο να κάνει το ντεμπούτο του ενάντια στη Ρωσία στη Μόσχα, πριν από τον αποκλεισμό της Ρωσίας λόγω της ρωσικής εισβολής στην Ουκρανία. Στις 24 Μαρτίου, η Πολωνία έπαιξε τον πρώτο της αγώνα υπό τον Μιχνιέβιτς, την ισοπαλία με 1–1 σε φιλικό αγώνα εναντίον της Σκωτίας.
Στις 29 Μαρτίου 2022, ο Μιχνιέβιτς οδήγησε την Πολωνία σε νίκη με 2–0 επί της Σουηδίας στον τελικό των προκριματικών των πλέι οφ του Παγκοσμίου Κυπέλλου.
Προσωπική ζωή
Ο Μιχνιέβιτς γεννήθηκε στην Μπιαροζάουκα, τότε στη Λευκορωσική Σοβιετική Σοσιαλιστική Δημοκρατία (σημερινή Λευκορωσία), ενώ η μητέρα του επισκεπτόταν την οικογένειά της, αλλά μεγάλωσε στο Μπισκούπιετς της Πολωνίας. Στις 20 Ιουνίου 1998, παντρεύτηκε την Γκραζίνα Ζεβούσκα, με την οποία έχει δύο γιους: τον Ματεόυς (γεν. 22 Ιανουαρίου 2001) και τον Γιάκουμπ (γενν. 13 Αυγούστου 2003).
Ως παίκτης
Αμίκα Βρόνκι
Ως προπονητής
Λεχ Πόζναν
Ζαγκουένμπιε Λούμπιν
Λέγκια Βαρσοβίας
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Πολόνια Γκντανσκ Κατηγορία:Ποδοσφαιριστές Αμίκα Βρόνκι Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές 1 Λίγκα Πολωνίας Κατηγορία:Πολωνοί προπονητές ποδοσφαίρου Κατηγορία:Προπονητές ποδοσφαίρου Λεχ Πόζναν Κατηγορία:Προπονητές ποδοσφαίρου Ζαγκουένμπιε Λούμπιν Κατηγορία:Προπονητές ποδοσφαίρου Άρκα Γκντίνια Κατηγορία:Προπονητές ποδοσφαίρου Βίντζεφ Λοτζ Κατηγορία:Προπονητές ποδοσφαίρου Γιαγκιελόνια Μπιαουίστοκ Κατηγορία:Προπονητές ποδοσφαίρου Πολόνια Βαρσοβίας Κατηγορία:Προπονητές ποδοσφαίρου Ποντμπεσκίτζιε Μπιέλσκο-Μπιάουα Κατηγορία:Προπονητές ποδοσφαίρου Πόγκον Στσέτσιν Κατηγορία:Προπονητές ποδοσφαίρου Τερμαλίτσα Νιετσιέτσα Κατηγορία:Προπονητές ποδοσφαίρου Λέγκια Βαρσοβίας Κατηγορία:Προπονητές ποδοσφαίρου Εθνικής Πολωνίας Κατηγορία:Προπονητές Παγκοσμίου Κυπέλλου Ποδοσφαίρου 2022
Secret Intelligence Service
Η Μυστική Υπηρεσία Πληροφοριών (SIS), γνωστή και ως MI6 (Military Intelligence, Section 6), είναι η μυστική υπηρεσία πληροφοριών του Ηνωμένου Βασιλείου, που δίνει τη δυνατότητα στην βρετανική κυβέρνηση να μπορεί μυστικά να προωθεί και να υπερασπίζεται την εθνική ασφάλεια και την οικονομική ευρωστία της. Η SIS δραστηριοποιείται διεθνώς στη συγκέντρωση ξένων μυστικών πληροφοριών προς υποστήριξη της πολιτικής του Ηνωμένου Βασιλείου.
Παρόμοιες υπηρεσίες άλλων χωρών είναι η CIA των Ηνωμένων Πολιτειών, η Mossad του Ισραήλ και η ΕΥΠ της Ελλάδας.
Ιστορία
Το 1909 η Επιτροπή Αυτοκρατορικής Ασφάλειας (Committee for Imperial Defence) αποφάσισε να δημιουργήσει το Γραφείο Μυστικής Υπηρεσίας (Secret Service Bureau). Αυτή είναι και η πρώτη φορά που η Βρετανία αποκτά μια επίσημη και μόνιμη Υπηρεσία Πληροφοριών, χωρίς να σημαίνει πως δεν υπήρξαν μυστικές βρετανικές δραστηριότητες στο παρελθόν. Στο δεύτερο μισό του 15ου αιώνα ο Τόμας Κρόμγουελ (Thomas Cromwell) είχε υπό την εποπτεία του μυστικούς πράκτορες σε όλη την Ευρώπη που υπηρετούσαν τον βασιλιά Ερρίκο τον 8ο. Ο Σερ Φράνσις Γουάλσινγκαμ (Sir Francis Walsingham) διατηρούσε ένα δίκτυο 50 μυστικών πρακτόρων για τη βασίλισσα Ελισάβετ Α΄.
Πίσω από την απόφαση να δημιουργηθεί το νέο αυτό γραφείο βρισκόταν η απειλή της γερμανικής στρατιωτικής και ναυτικής ανάπτυξης. Ο διπλός ρόλος του γραφείου ήταν: Η Home Section έγινε αργότερα η Security Service (MI5), ενώ η Foreign Section έγινε η Secret Intelligence Service (ΜΙ6).
Ο αρχηγός του "Foreign Section" και αργότερα πρώτος διοικητής της SIS ήταν ο Μάνσφιλντ Κάμμινγκ (Mansfield Cumming). Εκείνος έθεσε τα θεμέλια της υπηρεσίας και ήταν ο εγκέφαλος πίσω από τις δραστηριότητές της κατά τον Α΄ Παγκόσμιο Πόλεμο, έχοντας δημιουργήσει δίκτυα πίσω από τις γερμανικές γραμμές στο Βέλγιο και τη Γαλλία, συνεισφέροντας σε μεγάλο βαθμό στη νίκη των συμμάχων. Ο Κάμμινγκ εξασφάλισε τη συνέχεια ύπαρξης της υπηρεσίας παρουσιάζοντας την ανάγκη αντιμετώπισης της απειλής του διεθνούς κομμουνισμού. Επιπλέον, κατά τη δεκαετία του 1930, η απειλή της ναζιστικής Γερμανίας ήταν επίσης στο στόχαστρο της υπηρεσίας. Την εποχή αυτή η SIS είχε ως πρώτιστο σκοπό την εξεύρεση πληροφοριών γύρω από τις γερμανικές θέσεις και τις στρατιωτικές ικανότητες της Γερμανίας, δεδομένης της αναμενόμενης εμπλοκής στον Β΄ Παγκόσμιο Πόλεμο.
Η γερμανική Κατοχή του μεγαλύτερου μέρους της Ευρώπης το 1941 προκάλεσε μεγάλες ζημιές στα δίκτυα που υπήρχαν, αλλά δεν ήταν ανεπανόρθωτες. Η υπηρεσία δεν είχε μόνο δίκτυο κατασκόπων, αλλά είχε υπό την αρμοδιότητα της και εργασίες κρυπτανάλυσης που γίνονταν στην έδρα της στο Μπλέτσλεϊ Παρκ (Bletchley Park), όπου κατάφεραν να αποκρυπτογραφήσουν τον κώδικα της κρυπτογραφικής μηχανής Enigma.
Μετά την ήττα των δυνάμεων του Άξονα το 1945 ξεκίνησε ο Ψυχρός Πόλεμος. Για άλλη μια φορά η υπηρεσία άλλαξε τροχιά και άρχισε να συγκεντρώνεται στην απειλή που παρουσίαζαν οι χώρες του Συμφώνου της Βαρσοβίας. Η SIS έπαιξε πολύ σημαντικό ρόλο καθ' όλη τη διάρκεια αυτής της διαμάχης μεταξύ ανατολής και δύσης.
Μετά την πτώση του Τείχους του Βερολίνου η SIS άλλαξε γι' άλλη μια φορά στόχους και στη σημερινή εποχή συγκεντρώνεται στις απειλές όπως:
Εξωτερικοί σύνδεσμοι
Κατηγορία:Υπηρεσίες πληροφοριών του Ηνωμένου Βασιλείου
Λεόν (Νικαράγουα)
Το Λεόν (ισπανικά: León) είναι η δεύτερη μεγαλύτερη πόλη της Νικαράγουα μετά την πρωτεύουσα Μανάγουα. Είναι η πρωτεύουσα του ομώνυμου διαμερίσματος. Η πόλη ιδρύθηκε το 1524 και ανταγωνίζεται την πόλη Γρανάδα σε αριθμό ιστορικών αποικιακών κτηρίων και εκκλησιών. Σύμφωνα με την απογραφή του 2005 έχει 143.878 κατοίκους, ενώ στη μητροπολιτική περιοχή του Λεόν κατοικούν 389.600 άτομα. Το Λεόν ήταν πρωτεύουσα της ισπανικής αποικίας και μετέπειτα κράτος Νικαράγουα μέχρι το 1855, όταν εξαιτίας της διαμάχης της με την Γρανάδα, η πρωτεύουσα μεταφέρθηκε στη Μανάγουα.
Ιστορία
Το 1550 θεωρείται χρονικό σημείο καμπής, καθώς η δολοφονία του επισκόπου Αντόνιο ντε Βαλδιβιέσκο θεωρήθηκε ως κατάρα στην πόλη. Η πόλη είχε χτιστεί κοντά στο ενεργό ηφαίστειο Μομοτόμπο. Το 1578, όταν το Μονοτόμπο εξερράγη, οι κάτοικοι της πόλης άρχισαν να φεύγουν από αυτή. Μέχρι το 1603 είχαν μείνει μόνο δέκα σπίτια στην αρχική πόλη, ενώ τα περισσότερα εγκαταλελειμμένα κτήρια, χτισμένα από μπαμπού, ξύλο και λάσπη τα περισσότερα, είχαν μετατραπεί σε ερείπια. Το τελειωτικό χτύπημα συνέβη τις 11 Ιανουαρίου 1610 όταν ένας σεισμός ισοπέδωσε όσα κτίρια είχαν μείνει όρθια. Η πόλη μετακινήθηκε σε περιοχή που βρισκόταν το χωριό Σουμπτιάβα, μια παλιά ινδιάνικη πόλη και ένα ιερό, 30 χιλιόμετρα μακριά από την παλιά. Το Λεόν Βιέχο βρίσκεται σήμερα στην τοποθεσία που αρχικά είχε κατασκευαστεί το Λεόν και από το 2000 αποτελεί Μνημείο Παγκόσμιας Κληρονομιάς της UNESCO. thumb|left|220px|Ο καθεδρικός του Λεόν Το Λεόν διαθέτει αρκετά όμορφα παραδείγματα Ισπανικής αποικιακής αρχιτεκτονικής ως πρωτεύουσα της Νικαράγουας. Από αυτά ξεχωρίζει ο πολύ μεγάλος Καθεδρικός Ναός, αφιερωμένος στην Κοίμηση της Θεοτόκου, ο οποίος κατασκευάστηκε την περίοδο 1747 μέχρι 1814. Το μεγάλο μέγεθος του ναού ήταν αποτέλεσμα ενός μπερδέματος στα σχέδια των καθεδρικών ναών του Λεόν και της Λίμας στο Περού, καθώς τα σχέδια του ναού της Λίμας στάλθηκαν στο Λεόν και αντίστροφα. Αυτό το γεγονός επίσης εξηγεί γιατί ο καθεδρικός της Λίμα είναι τόσο μικρός για μια τόσο μεγάλη πόλη. Στην πόλη λειτουργεί από το 1813 πανεπιστήμιο μέχρι σήμερα, το σημαντικότερο στη χώρα. Ήταν το τελευταίο πανεπιστήμιο που ιδρύθηκε στην Αμερική πριν την απελευθέρωση των χωρών.
Το Λεόν το 1787 έγινε έδρα του Επιμελητηρίου της Νικαράγουας (Intendecia de León de Nicaragua) και της επαρχίας Νικαράγουας και Κόστα Ρίκα, η οποία υπήρχε το 1812-1814 και 1820-1821. Το Λεόν τελικά απελευθερώθηκε από την ισπανική κυριαρχία την 11η Οκτωβρίου 1821. Το Λεόν παρέμεινε πρωτεύουσα της επαρχίας της Νικαράγουα όταν ανήκε στις Ενωμένες Επαρχίες της Κεντρικής Αμερικής και από το 1839, όταν η Νικαράγουα αποσύρθηκε από την Ένωση έγινε πρωτεύουσα της Νικαράγουα. Εκείνη τη περίοδο η Νικαράγουα είχε διχαστεί ως προς το πώς πρέπει η χώρα να διοικείται. Οι φιλελευθέροι είχαν την έδρα τους στο Λεόν και οι συντηρητικοί στη Γρανάδα. Η χώρα έφτασε στα όρια του εμφυλίου. Οι Φιλελεύθεροι ζήτησαν βοήθεια από τον Γουίλιαμ Γουόκερ, έναν Αμερικάνο τυχοδιώκτη, ώστε να νικήσουν τους Συντηρητικούς της Γρανάδας. Αυτός όμως έγινε πρόεδρος της Νικαράγουας και έδρασε ως δικτάτορας. Ανάμεσα στις πολλές ενέργειές του ήταν να μετακινήσει την πρωτεύουσα στη σημερινή Μανάγουα.
Οικονομία
Η πόλη βρίσκεται κοντά στις ακτές του Ειρηνικού Ωκεανού. Το έδαφος αυτής της περιοχής είναι εύφορο επειδή έχει εμπλουτιστεί από τη στάχτη που παράγουν οι ηφαιστειακές εκρήξεις και επίπεδο και σε αυτό καλλιεργείται βαμβάκι. Το Λεόν είναι επίσης κοντά σε τουριστικά θέρετρα και περιοχές οικολογικού ενδιαφέροντος, όπως το καταφύγιο άγριας ζωής Τα τελευταία χρόνια αρχίζει να αναπτύσσεται και ο τουρισμός στο ίδιο το Λεόν, καθώς νέα ξενοδοχεία ανοίγουν στη πόλη. Η περιοχή είναι φτωχή.
Εκπαίδευση
Στο Λεόν από το 1813 εδρεύει το Εθνικό Αυτόνομο Πανεπιστήμιο της Νικαράγουας. Το 1982 το πανεπιστήμιο χωρίστηκε σε δύο πανεπιστημιουπόλεις, μία στο Λεόν (UNAN-León) και μία στη Μανάγουα. Το πανεπιστήμιο είναι δημόσιο και θεωρείται ότι έχει από τις μεγαλύτερες σχολές ιατρικής και νομικής στην Κεντρική Αμερική.
Εξωτερικοί σύνδεσμοι
Λ
Αλκαζάρ Θεσσαλονίκης
Το Αλκαζάρ της Θεσσαλονίκης είναι παλαιό οθωμανικό τέμενος της πόλης του 15ου, γνωστό τότε ως Χαμζά Μπέη Τζαμί. Είναι κτισμένο στη συμβολή των οδών Εγνατία και Βενιζέλου στο κέντρο της πόλης, απέναντι από το Μπεζεστένι.